# ŠIAULIŲ MIESTO ŽELDYNŲ IR ŽELDINIŲ APSAUGOS IR PRIEŽIŪROS KOMISIJA

**PRAMONĖS G. (ATKARPA NUO SERBENTŲ G. IKI BAČIŪNŲ G.) AUGANČIŲ ŽELDINIŲ VERTINIMO AKTAS**

2024-04-12 Nr. VKIF-58

## Šiauliai

Šiaulių miesto želdynų ir želdinių apsaugos ir priežiūros komisija (toliau – Komisija):

pirmininkė Laura Rimkuvienė Šiaulių miesto savivaldybės administracijos Miesto ūkio ir aplinkos skyriaus Aplinkosaugos ir miesto tvarkymo poskyrio vyriausioji specialistė;

nariai:

**Rita Šilingienė,** Šiaulių miesto savivaldybės administracijos **Miesto ūkio ir aplinkos Aplinkosaugos ir miesto tvarkymo poskyrio vyriausioji specialistė;**

**Karolis Grušas, kraštovaizdžio architektas.**

2024 m. kovo 10 d. komisija posėdžio metu susipažino su S. Pakarklio įmonės 2024-03-22 prašymu leisti kirsti, persodinti ar kitaip pašalinti, genėti saugotinus medžius (toliau – Prašymas), taip pat Pramonės gatvės atkarpos nuo Tilžės g. iki Serbentų g. prieigų ir nuo Serbentų g. prieigų iki Bačiūnų g., Metalistų gatvės kapitalinio remonto ir lietaus nuotekų tinklų rekonstravimo ir statybos Šiaulių mieste projektu Nr. AT-22S-198 (toliau – Projektas), Linos Straigytės atliktu ekspertiniu medžių būklės vertinimu (toliau – Ekspertinis vertinimas) ir atliko želdinių, augančių Pramonės g. atkarpoje nuo Serbentų g. iki Bačiūnų g. apžiūrą vietoje (toliau – apžiūra vietoje).

Apžiūros vietoje metu nustatyta, kad Projekte numatytų kirsti želdinių kiekių, diametrų ir būklės vertinimas tiksliausiai yra aprašytas Ekspertiniame vertinime, todėl jo pagrindu turi būti skaičiuojama kertamų saugotinų želdinių atkuriamoji vertė. Ekspertiniam vertinime inventorizuoti 44 saugotini ir 11 nesaugotini medžiai, jų būklė vertinama 1-2 balais (1-gera, 2 – patenkinama). Ekspertiniame vertinime nesaugotinos 3 juodosios pušys yra siūlomos išsaugoti kaip vertingos. Komisija aptarė šių pušų persodinimo galimybes ir nusprendė nesiūlyti šių pušų persodinimo dėl mažos prigijimo tikimybės

Komisija apžiūros vietoje metu atkreipė dėmesį į tai, kad tiesiamų ir atnaujinamų takų zonose, kur pažeidžiamos medžių šaknų sistemos kad neišdžiūtų šaknys, būtina jas pridengti ar užpilti žemės sluoksniu, medžius palaistyti, taip pat smulkias šaknis geriau pakirpti sekatoriais ir nepalikti su didelėmis žaizdomis. Rangovai želdinius statybų metu turi prižiūrėti vadovaudamiesi Želdinių apsaugos, vykdant statybos darbus, taisyklių reikalavimais.

Komisija pritaria, kad norint įgyvendinti Projektą, numatytus kirsti saugotinus ir nesaugotinus želdinius išsaugoti alternatyvų nėra.

**Komisijos išvada**. Komisija vienbalsiai pritaria, kad sprendimas 44 vnt saugotinų medžių kirtimui gali būti išduotas sumokant atkuriamąją vertę, kertant 11 vnt. nesaugotinų medžių atkuriamoji vertė neskaičiuojama.

Komisijos pirmininkė Laura Rimkuvienė

Nariai **Rita Šilingienė**

Karolis Grušas